Diari Oficial de la Generalitat Valenciana


Sumari del DOGV 9239, del 21-12-2021 (2021/11181)

Informació pública de la modificació puntual número 4 del Pla general d'ordenació urbana de San Fulgencio i de l'atorgament de llicències d'edificació per a l'àrea de sòl urbà afectada fins al límit amb el carrer de la Virgen de los Remedios.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9239

Data del DOGV
:   21-12-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/11560


Data del document
:   18-11-2021

Organisme emissor
:   Ajuntament de San Fulgencio

Tipus de document
:   Anunci

Descriptors 

:   * San Fulgencio
    * pla d'urbanisme
    * administració local

Informació pública de la modificació puntual número 4 del Pla general d'ordenació urbana de San Fulgencio i de l'atorgament de llicències d'edificació per a l'àrea de sòl urbà afectada fins al límit amb el carrer de la Virgen de los Remedios. [2021/11771]  
Per mitjà del present es fa saber que el Ple de l'Ajuntament de San Fulgencio (Alacant) va adoptar Acord de data de 3 de novembre de 2021 d'inici de l'avaluació ambiental estratègica i aprovació inicial d'esborrany de la modificació puntual núm. 4 del Pla general d'ordenació urbana de San Fulgencio i del document inicial estratègic, que afecta l'ordenació estructural de l'àrea de repartiment 7, sòl urbà del sector 2, Pla especial L'Oasi, que modifica el límit nord del sector.  
  
Amb motiu d'aquest acord, es va determinar la suspensió de la tramitació i atorgament de llicències d'edificació, per a l'àrea de sòl urbà afectada fins al límit amb el carrer Virgen de los Remedios, amb la finalitat de facilitar la reforma de l'ordenació urbanística, sobre la base que les dimensions i superfícies de la parcel·la afectada poden veure's modificades després de l'aprovació de la modificació pretesa. La suspensió tindrà una duració màxima de dos anys, a comptar des de l'endemà del dia de publicació en el Diari Oficial de la Generalitat Valenciana. Aquest termini s'interromprà, amb alçament de la suspensió, si, transcorregut un any, no se sotmet a exposició pública la proposta de modificació del pla. Després de l'exposició al públic, es reprendria la suspensió fins que es completara el termini de dos anys màxim. En l'àmbit delimitat de la suspensió només podran concedir-se llicències per a obres o actuacions compatibles amb l'antiga i la nova ordenació.  
  
Cosa que es publica a l'efecte de l'article 68.4 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny.  
  
Contra l'acord de suspensió d'atorgament de llicències, que posa fi a la via administrativa, podrà interposar-se alternativament recurs de reposició potestatiu davant el Ple de l'Ajuntament de San Fulgencio, en el termini d'un mes a comptar des de l'endemà del dia de publicació del present anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar directament un recurs contenciós administratiu, davant l'òrgan competent de la Jurisdicció contenciosa administrativa, en el termini de dos mesos, a comptar des de l'endemà del dia de publicació del present anunci, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu, no podrà interposar-se cap recurs contenciós administratiu fins que aquell siga resolt expressament o se l'haja desestimat per silenci. Tot això sense perjudici que puga interposar-se qualsevol altre recurs que poguera estimar-se més convenient al dret de la persona recurrent.  
  
  
San Fulgencio, 18 de novembre de 2021.- L'alcalde: José Sampere Ballester.